**Pasvalio rajono savivaldybės administracijos Namišių seniūnija**

**AIŠKINAMASIS RAŠTAS PRIE 2019M. BIUDŽETO VYKDYMO ATASKAITŲ**

2019m. Pasvalio rajono savivaldybės administracijos Namišių seniūnijai pagal programų sąmatas su patikslinimais patvirtintas asignavimų planas 151,8 tūkst. eurų. Iš jų: 142,2 tūkst. eurų savivaldybės savarankiškoms funkcijoms finansuoti; 7,8 tūkst. eurų valstybinėms funkcijoms ir 1,8 tūkst. eurų teikiamoms paslaugoms finansuoti. 2019m. gautas finansavimas sudaro 148,3 tūkst. eurų; atitinkamai kasinės išlaidos – 148,3 tūkst. eurų. Iš jų: 138,8 tūkst. eurų savivaldybės savarankiškoms funkcijoms finansuoti; 7,8 tūkst. eurų valstybinėms funkcijoms ir 1,7 tūkst. eurų teikiamoms paslaugoms finansuoti.

2019m. darbo užmokesčio planas seniūnijai pagal programų sąmatas su patikslinimais patvirtintas 94,8 tūkst. eurų ( 90,4 tūkst. eurų savivaldybės savarankiškoms funkcijoms finansuoti; 4,4 tūkst. eurų valstybinėms funkcijoms). 2019 m. gautas finansavimas bei kasinės išlaidos darbo užmokesčiui sudarė 93,8 tūkst. eurų (iš jų: 89,4 tūkst. eurų savivaldybės savarankiškoms funkcijoms finansuoti; 4,4 tūkst. eurų valstybinėms funkcijoms).

2019m. asignavimų planas turtui įsigyti pagal programų sąmatas su patikslinimais patvirtinta 9,8 tūkst. eurų (iš jų: 9,8 tūkst. eurų savivaldybės savarankiškoms funkcijoms finansuoti). 2019 m. gautas finansavimas bei kasinės išlaidos turtui – 9,8 tūkst. eurų.

Namišių seniūnijos bendras asignavimų planas įvykdytas 97,7 proc. (savivaldybės savarankiškoms funkcijoms finansuoti planas įvykdytas 97,6 proc.; valstybinėms funkcijoms įvykdytas 100 proc., ir teikiamoms paslaugoms finansuoti-92,2 proc.).

Seniūnijos biudžetinių lėšų sąskaitoje, pavedimų lėšų sąskaitoje pinigų likučio nei 2019m. sausio 1d., nei 2019m. gruodžio 31 d. nebuvo. Įplaukų už paslaugas sąskaitoje 2019m. sausio 1d. 0,4 tūkst. eurų, gruodžio 31 d. mažiau 0,1 tūkst. eurų.

Namišių seniūnijos kreditorinis įsiskolinimas 2019-12-31 buvo 0,2 tūkst. eurų. Tai skolos įmonėms už kurą ir komunalines paslaugas (2019m. gruodžio mėn.). Mokėtinas sumas ataskaitinio laikotarpio pabaigai palyginus su 2018 m. gruodžio 31 d. duomenimis, skolos liko panašios.

Pagal išlaidų ekonominės klasifikacijos straipsnius:

**2.1.1.1.1.1.** Darbo užmokestis pinigais-2019m. gruodžio 31 d. įsiskolinimas buvo labai mažas, nesiekė net 0,1 tūkst. eurų. Tai pagal 2015-06-30d. įstatymą Nr.XII-1927 „Asmenų, kuriems už darbą apmokama iš valstybės ar savivaldybės biudžeto lėšų, dėl ekonomikos krizės neproporcingai sumažinto darbo užmokesčio dalies grąžinimo“ priskaičiuotas darbo užmokestis. Metų pradžioje jis buvo panašus.

**2.1.2.1.1.1.** Socialinio draudimo įmokų skola –tiek metų pradžioje, tiek pabaigoje nesiekė net 0,1 tūkst. eurų.

**2.2.1.1.1.6.** – Transporto išlaikymas - Įsiskolinimo 2019 m. gruodžio 31 d. ir 2018m. pabaigoje nesiekė 0,1 tūkst. eurų.

**2.2.1.1.1.20.** – Komunalinės paslaugos –Jų skola 2019-12-31dieną sudarė 0,2 tūkst. eurų. Skola lyginant su 2018-12-31 dienos duomenimis nežymiai sumažėjo. Seniūnija skolinga už gruodžio mėnesio elektros energiją, vandenį. Skolą planuojama padengti per 2020 m. sausio mėn., gavus asignavimus.

Debitorinis įsiskolinimas (*biudžeto* lėšos) 2019 m. gruodžio 31 d. bei metų pradžioje išliko panašus -0,2 tūkst. eurų.

Seniūnas Kęstutis Valantonis

Lina Steponaitienė, el.p. [l.steponaitiene@pasvalys.lt](mailto:l.steponaitiene@pasvalys.lt) tel. 8 (451) 54063